I 2015 startet Are Selheim et ambisiøst prosjekt som gikk ut på å spille inn en instrumental komposisjon utelukkende med lyder fra hans første musikkinstrument, en KORG700S synthesizer kjøpt i 1977. Ideen bak prosjektet var å bringe ære til dette instrumentet som han har brukt i de fleste av hans studioinnspillinger, både av hans egne og andres komposisjoner. Instrumentet er et monofonisk instrument, noe som tilsier at man må spille inn hver eneste stemme, i hver eneste akkord, for hvert eneste lydinnslag, i hvert eneste arrangement, hver for seg. Det omfattende arbeidet ble støttet av TONO og stod ferdig sommeren 2020.